|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  **ГРАДСКО ВЕЋЕ**  Број: II – 06 - 44 /2021  Дана: 22.12.2021. године  К и к и н д а |
| Трг српских добровољаца 12, 23300 Кикинда, тел 0230/410-105, e-mail: gradonacelnik@kikinda.org.rs | |

На основу члана 59. став 1. тачка 20. Статута града Кикинде („Службени лист града Кикинде“, број 4/19) на седници Градског већа одржаној дана 22.12.2021. године, донело је следећи:

**З А К Љ У Ч А К**

о расписивању Конкурса за расподелу средстава из буџета Града Кикинда за 2022. годину за суфинансирање **–**

ПОСЕБНИХ ПРОГРАМА-

(програми/пројекти спортских клубова/удружења/организација који својим квалитетом доприносе развоју, унапређењу и афирмацији спорта)

и расписуjе

**ЈАВНИ КОНКУРС**

**за расподелу средстава из буџета Града Кикинде**

**за 2022. годину за суфинансирање**

* **ПОСЕБНИХ ПРОГРАМА -**

**(програми/пројекти спортских клубова/удружења/организација који својим квалитетом доприносе развоју, унапређењу и афирмацији спорта)**

Јавни конкурс - ПОСЕБНИ ПРОГРАМИ- се односи на средства из буџета града Кикинде опредељена за програме/проjекте из следећих области:

1. Изградња, одржавање и опремање спортских објеката на територији јединице локалне самоуправе, а посебно јавних спортских терена у стамбеним насељима или у њиховој близини и школских спортских објеката и набавка спортске опреме и реквизита;

2. Организација спортских такмичења од посебног значаја за Град;

3. Обезбеђење услова и организовање спортских кампова за спортски развој талентованих спортиста и унапређење квалитета стручног рада са њима;

4. Учешће спортских организација са територије Града у домаћим и европским клупским такмичењима;

5. Унапређење заштите здравља спортиста и обезбеђивање адекватног спортско-здравственог образовања спортиста, посебно младих, укључујући и антидопинг образовање;

6. Спречавање негативних појава у спорту (допинг, насиље и недолично понашање, намештање спортских резултата и др.);

7. Рационално и наменско коришћење спортских сала и спортских објеката у државној својини чији је корисник Град и спортских објеката у својини Града кроз одобравање њиховог коришћења за спортске активности и доделу термина за тренирање учесницима у систему спорта;

8. Награде и признања за постигнуте спортске резултате и допринос развоју спорта.

Спортским клубовима/организацијама/удружењима дозвољава се достављање два и више предлога посебног програма, али највише један може бити одобрен и то повољнији по избору подносиоца предлога.

Градско веће ће одлуком о одобравању средстава по овом конкурсу одредити којим делом, односно износом ће програм бити финансиран. Носилац програма је дужан да у року од 30 дана од дана одобравања средстава усклади свој програм са износом расположивих средстава.

1. **УСЛОВИ**

Право учешћа на овом Јавном Конкурсу имају спортски клубови/удружења/организације:

- који су оправдали добијена средства по свим основама за предходну годину (ако су им средства била одобрена);

- који су ускладили свој статут са Законом о спорту из 2016. године.

Носилац програма мора:

1. да буде регистрован у складу са законом;
2. да искључиво или претежно послује на недобитној основи, ако Законом о спорту није другачије одређено;
3. да је директно одговоран за припрему и извођење програма;
4. да је претходно обављао делатност најмање годину дана;
5. да је са успехом реализовао претходно одобрене програме;
6. да испуњава, у складу са Законом о спорту, прописане услове за обављање спортских активности и делатности које су у вези са предлогом програма;
7. располаже капацитетима за реализацију програма, демонстриране кроз адекватне референце;
8. да је члан националног гранског спортског савеза преко кога се остварује општи интерес у одговарајућој грани спорта, у складу са чланом 120. став 2. тачка 1. Закона о спорту.

Носилац програма не може да:

1. буде у поступку ликвидације, стечаја и под привременом забраном обављања делатности;
2. има блокаду пословног рачуна, пореске дугове или дугове према организацијама социјалног осигурања;
3. буде у последње две године правноснажном одлуком кажњен за прекршај или привредни преступ у вези са његовом делатношћу.

Спортски клубови /удружења / организације којима средства буду одобрена морају да:

- целокупни износ добијен Конкурсом оправдају најкасније 15 дана након спроведене активности за коју су средства одобрена. Ако спортски клуб / удружење / организација то не учини на време изгубиће могућност да следеће године конкурише по било ком основу за суфинасирање од стране локалне самоуправе и локална самоуправа ће покренути поступак за повраћај исплаћених средстава која нису оправдана;

- средства која правдају, оправдају на начин како је то објашњено у Уговору који ће бити потписан на основу овог Конкурса, а у складу са одредбама и правилностима финансијског пословања;

- одобрена средства утроше искључиво за намену за коју су одобрена и у друге намене и сврхе их не могу користити;

- у случају да се не утроше сва одобрена средства, преостали износ уплате на исти жиро рачун града Кикинда са кога су средства им уплаћена

- Одобрена средства ће бити исплаћена из буџета града Кикинде, а највећи износ који може бити одобрен по једном пројекту је 200.000,00 динара.

- Резултати овог Конкурса биће објављени на сајту града Кикинда.

- Спортски клубови/удружења/организације и појединци који конкуришу на овај Конкурс не могу за истом основу конкурисати и остварити средства из буџета републике, покрајине или града;

- Спортски клубови/удружења/организације и појединци који не конкуришу на овај Конкурс, неће у предстојећој 2021. години бити финансирани из буџета града Кикинда по накнадним захтевима за наведене програме/пројекте.

**2. ИЗНОС И НАМЕНА СРЕДСТАВА**

Средства у износу од 2.500.000,00 динара су обезбеђена Одлуком о буџету града Кикинде за 2022. годину са пројекцијама на 2023. и 2024. годину („Сл. лист града Кикинде“, бр. 33/2021).

Средства по овом конкурсу ће се расподелити за суфинансирање **-** ПОСЕБНИХ ПРОГРАМА

(програми/пројекти спортских клубова/удружења/организација који својим квалитетом доприносе развоју, унапређењу и афирмацији спорта), а у складу са важећим Правилником о одобравању и финансирању програма којим се остварују потребе и интереси грађана у области спорта у граду Кикинди и Правилником о категоризацији и вредновању програма спортских клубова/удружења/организација и стручњака града Кикинде.

**НАМЕНА СРЕДСТАВА**

**1. Изградња, одржавање и опремање спортских објеката на територији јединице локалне самоуправе, а посебно јавних спортских терена у стамбеним насељима или у њиховој близини и школских спортских објеката, и набавку спортске опреме и реквизита;**

Критеријуми који ће се узети у обзир приликом разматрања поднетих пријава на Конкурс по овој основи су:

- да ли је спортски клуб/удружење/организација био корисник буџетских средстава по овом основу у предходној 2021.години;

- да ли спортски клуб/удружење/организација има бесплатно на располагању коришћење спортске инфраструктуре за чију изградњу/опремање/реконструкцију конкурише за спровођење тренажног процеса и такмичења;

- да ли постоје основни такмичарски услови (да је у складу са домаћим стандардима за ту спортску грану) за спровођење тренажног процеса и такмичења на локацији која је пријављена путем овог Конкурса.

- коме је намењена спортска опрема и реквизити и мање реконструкције спортске инфраструктуре и за шта ће се користити;

Подаци о спортском објекту/опреми који се гради/одржава:

* назив спортског објекта
* локација – насеље, адреса, број катастарске парцеле и КО
* врста спортског објекта (затворени спортски објекат, отворени спортски објекат, јавни спортски објекат, школски спортски објекат)
* површина спортског објекта (укупна и по деловима)
* категорија спортског објекта према Нацоналној категоризацији спортских објеката
* имовинско правни статус земљишта/спортског објекта (власник)
* спортске и друге организације које користе спортски објекат
* корисници спортског објекта (број спортиста и број гледалаца, просечна година старости спортиста корисника, број сати коришћења)
* да ли спортски објекат испуњава прописане услове, у складу са Законом о спорту, за обављање спортских активности и делатности на њему (ближе описати испуњеност услова)?
* да ли је спортски објекат уписан у матичну евиденцији код Завода за спорт и медицину спорта Републике Србије, у складу са Законом о спорту?
* степен изграђености (%) – код објеката у изградњи
* да ли је урбанистичким условима предвиђена могућност изградње спортског објекта на наведеној локацији;

Уколико се ради о набавци спортске опреме и реквизита:

* коме су опрема или реквизити намењени,
* сврха/намена

Спортски клубови/удружења/организације који конкуришу за средства по овој основи потребно је да поднесу следећу документацију:

### Апликациони формулар – ПРЕДЛОГ ПОСЕБНОГ ПРОГРАМА КОЈИМ СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ ИЗГРАДЊУ, ОПРЕМАЊЕ И ОДРЖАВАЊЕ СПОРТСКИХ ОБЈЕКАТА И НАБАВКУ СПОРТСКЕ ОПРЕМЕ И РЕКВИЗИТА

1. Копија решења АПР о усвајању статута усклађеног са Законом о спорту 2016.
2. Изјава о партнерству, ако се програм реализује удружено са другом организацијом.

**2. Организација спортских такмичења од посебног значаја за Град;**

Критеријуми који ће се узети у обзир приликом разматрања поднетих пријава на Конкурс по овој основи су:

- да ли је спортски клуб/удружење/организација био корисник буџетских средстава по овом основу у предходној 2021.години.

- колико година уназад се организује конкретна спортска манифестација;

- ранг манифестације (локални, регионални, републички, међународни);

- реални значај спортске манифестације за развој, унапређење и афирмацију спортске гране у локалној средини;

- узраст учесника спортске манифестације;

- број учесника на спортској манифестацији;

- број регија, земаља заступљеих преко учесника манифестације.

Спортски клубови/удружења/организације који конкуришу за средства по овој основи потребно је да поднесу следећу документацију:

### Апликациони формулар – ПРЕДЛОГ ПОСЕБНОГ ПРОГРАМА КОЈИМ СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ ОРГАНИЗАЦИЈУ СПОРТСКИХ ТАКМИЧЕЊА ОД ПОСЕБНОГ ЗНАЧАЈА ЗА ГРАД

1. Копија решења АПР о усвајању статута усклађеног са Законом о спорту 2016
2. Сагласност националног гранског савеза уколико је такмичење балканског, европског или светског ранга.

**3. Обезбеђење услова и организовање спортских кампова за спортски развој талентованих спортиста и унапређење квалитета стручног рада са њима;**

Критеријуми који ће се узети у обзир приликом разматрања поднетих пријава на Конкурс по овој основи су:

- да ли је спортски клуб/удружење/организација био корисник буџетских средстава по овом основу у предходној 2021. години.

- да ли је спортски клуб/удружење/организација био корисник буџетских средстава преко –годишњих / редовних програма - (основне програмске активности) за 2021. годину;

- колико година уназад се организује конкретни спортски камп;

- реални значај спортског кампа за развој, унапређење и афирмацију спортске гране у локалној средини;

- узраст учесника спортског кампа;

- број учесника спортског кампа;

- ранг кампа (локални, регионални, републички, међународни);

- број регија, земаља заступљених преко учесника кампа;

Спортски клубови/удружења/организације који конкуришу за средства по овој основи потребно је да поднесу следећу документацију:

### Апликациони формулар – ПРЕДЛОГ ПОСЕБНОГ ПРОГРАМА КОЈИМ СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ ОБЕЗБЕЊЕ УСЛОВА И ОРГАНИЗОВАЊЕ СПОРТСКИХ КАМПОВА ЗА СПОРТСКИ РАЗВОЈ ТАЛЕНТОВАНИХ СПОРТИСТА И УНАПРЕЂЕЊЕ КВАЛИТЕТА СТРУЧНОГ РАДА СА ЊИМА

1. Копија решења АПР о усвајању статута усклађеног са Законом о спорту 2016.

**4. Учешће спортских организација са територије Града у домаћим и европским клупским такмичењима;**

Критеријуми који ће се узети у обзир приликом разматрања поднетих пријава на Конкурс по овој основи су:

- да ли је спортски клуб/удружење/организација био корисник буџетских средстава по овом основу у предходној 2021. години;

- коме је намењена реализација овог програма/пројекта;

- ранг такмичења за које се конкурише (локални, регионални, републички, међународни);

- узраст и број учесника у овом програму/пројекту;

- реални значај програма/пројекта за развој, унапређење и афирмацију спорта Града Кикинда;

- колико година уназад се организује овај програм/пројекат.

Спортски клубови/удружења/организације који конкуришу за средства по овој основи потребно је да поднесу следећу документацију:

### Апликациони формулар – ПРЕДЛОГ ПОСЕБНОГ ПРОГРАМА КОЈИМ СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ УЧЕШЋЕ СПОРТСКИХ ОРГАНИЗАЦИЈА СА ТЕРИТОРИЈЕ ГРАДА У ДОМАЋИМ И ЕВРОПСКИМ КЛУПСКИМ ТАКМИЧЕЊИМА

1. Копија решења АПР о усвајању статута усклађеног са Законом о спорту 2016.

**5. Унапређење заштите здравља спортиста и обезбеђивање адекватног спортско-здравственог образовања спортиста, посебно младих, укључујући и антидопинг образовање;**

Критеријуми који ће се узети у обзир приликом разматрања поднетих пријава на Конкурс по овој основи су:

- да ли је спортски клуб/удружење/организација био корисник буџетских средстава по овом основу у предходној 2021. години;

- узраст и број учесника у овом програму/пројекту;

- реални значај програма/пројекта за развој, унапређење здравља спортиста;

- колико година уназад се организује овај програм/пројекат.

Спортски клубови/удружења/организације који конкуришу за средства по овој основи потребно је да поднесу следећу документацију:

### Апликациони формулар – ПРЕДЛОГ ПОСЕБНОГ ПРОГРАМА КОЈИМ СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ УНАПРЕЂЕЊЕ ЗАШТИТЕ ЗДРАВЉА СПОРТИСТА И ОБЕЗБЕЂИВАЊЕ АДЕКВАТНОГ СПОРТСКО-ЗДРАВСТВЕНОГ ОБРАЗОВАЊА СПОРТИСТА, ПОСЕБНО МЛАДИХ, УКЉУЧУЈУЋИ И АНТОДОПИНГ ОБРАЗОВАЊЕ

1. Копија решења АПР о усвајању статута усклађеног са Законом о спорту 2016.

**6. Спречавање негативних појава у спорту (допинг, насиље и недолично понашање, намештање спортских резултата и др.);**

Критеријуми који ће се узети у обзир приликом разматрања поднетих пријава на Конкурс по овој основи су:

* на коју циљну популацију се односи предложени програм;
* која је врста програма

Спортски клубови/удружења/организације који конкуришу за средства по овој основи потребно је да поднесу следећу документацију:

### Апликациони формулар – ПРЕДЛОГ ПОСЕБНОГ ПРОГРАМА КОЈИМ СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ СПРЕЧАВАЊЕ НЕГАТИВНИХ ПОЈАВА У СПОРТУ

1. Копију решења АПР о усвајању статута усклађеног са Законом о спорту 2016.

**7. Рационално и наменско коришћење спортских сала и спортских објеката у државној својини чији је корисник Град и спортских објеката у својини Града кроз одобравање њиховог коришћења за спортске активности и доделу термина за тренирање учесницима у систему спорта;**

Критеријуми који ће се узети у обзир приликом разматрања поднетих пријава на Конкурс по овој основи су:

* на коју циљну популацију се односи предложени програм;
* која је врста програма – намена средстава;

Спортски клубови/удружења/организације који конкуришу за средства по овој основи потребно је да поднесу следећу документацију:

### Апликациони формулар – ПРЕДЛОГ ПОСЕБНОГ ПРОГРАМА КОЈИМ СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ РАЦИОНАЛНО И НАМЕНСКО КОРИШЋЕЊЕ СПОРТСКИХ САЛА И СПОРТСКИХ ОБЈЕКАТА У ДРЖАВНОЈ СВОЈИНИ ЧИЈИ ЈЕ КОРИСНИК ГРАД КИКИНДА И СПОРТСКИХ ОБЈЕКАТА У СВОЈИНИ ГРАДА КРОЗ ОДОБРАВАЊЕ ЊИХОВОГ КОРИШЋЕЊА ЗА СПОРТСКЕ АКТИВНОСТИ И ДОДЕЛУ ТЕРМИНА ЗА ТРЕНИРАЊЕ УЧЕСНИЦИМА У СИСТЕМУ СПОРТА

1. Копија решења АПР о усвајању статута усклађеног са Законом о спорту 2016.

**8. Награде и признања за постигнуте спортске резултате и допринос развоју спорта.**

Критеријуми који ће се узети у обзир приликом разматрања поднетих пријава на Конкурс по овој основи су:

* Врста и ранг оствареног резултата.

Спортски клубови/удружења/организације који конкуришу за средства по овој основи потребно је да поднесу следећу документацију:

### Апликациони формулар – ПРЕДЛОГ ПОСЕБНОГ ПРОГРАМА КОЈИМ СЕ ОСТВАРУЈУ ПОТРЕБЕ И ИНТЕРЕСИ ГРАЂАНА У ОБЛАСТИ СПОРТА КРОЗ ДОДЕЛУ НАГРАДА И ПРИЗНАЊА ЗА ПОСТИГНУТЕ СПОРТСКЕ РЕЗУЛТАТЕ И ДОПРИНОС РАЗВОЈУ СПОРТА

1. Копија решења АПР о усвајању статута усклађеног са Законом о спорту 2016.

**Напомена:**

* Потребну документацију доставити у три (3) примерка (1 оригинал + 2 фотокопије оригинала-три одвојена комплета документације у једној коверти).
* Стручна комисија има право и могућност да за предлоге програма код којих постоји потреба за додатним информацијама или корекцију тражи додатно објашњење или корекцију од предлагача, односно носиоца програма.
* Стручна комисија може о одређеном питању да прибави стручно мишљење од стране истакнутих стручњака или одговарајућих институција и организација.

**3. НАЧИН ПРИЈАВЉИВАЊА**

**Пријаве се подносе до 31.12.2021. године.**

Пријаве се подносе:

**У Услужном центру Градске управе града Кикинде - Писарница (шалтер 2);**

- у затвореној коверти која на предњој страни мора имати најмање следеће податке:  
1) Назив и адресу примаоца – Градска управа Града Кикинде - Секретаријат за јавне службе, удружења грађана и верске заједнице, Трг српских добровољаца 12, канцеларија бр. 19.  
2) пун назив јавног конкурса; (за ЈАВНИ КОНКУРС – ПОСЕБНИ ПРОГРАМИ- (навести област на коју се програм односи),

3) назив подносиоца предлога;  
4) адресу подносиоца предлога;  
5) назив програма; (из апликационог формулара)  
6) ознаку: „Не отварати ”

**или поштом, са пуном адресом примаоца:**

Трг српских добровољаца 12

Секретаријат за јавне службе, удружења грађана и верских заједница

23300 Кикинда

-Непотпуне и неблаговремене пријаве неће се разматрати.

-Комплетна конкурсна документација се може преузети на сајту града Кикинда.

- Јавни конкурс биће објављен на сајту града Кикинде.

ПРЕДСЕДНИК ГРАДСКОГ ВЕЋА

Никола Лукач